**Projektas**

**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL PRITARIMO „INTERREG V-A“ LIETUVOS IR LENKIJOS BENDRADARBIAVIMO PROGRAMOS PROJEKTAMS IR JŲ DALINIO FINANSAVIMO**

2020 m. gegužės 27 d. Nr. 34-386

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 50 straipsnio 3 dalimi, Lazdijų rajono savivaldybės 2011–2020 metų strateginio plėtros plano, patvirtinto Lazdijų rajono savivaldybės tarybos 2011 m. birželio 29 d. sprendimu Nr. [5TS-61](http://10.103.1.4:49201/aktai/Default.aspx?Id=3&DocId=40976) „Dėl Lazdijų rajono savivaldybės strateginio plėtros plano patvirtinimo“, I prioriteto „Darnaus verslo, kaimo ir turizmo plėtros skatinimas“ 1.3. tikslo „Didinti turistų srautus rajono savivaldybėje“ 1.3.2 uždaviniu „Skatinti turizmo paslaugų plėtrą“, 1.3.3 uždaviniu „Formuoti patrauklų rajono savivaldybės įvaizdį Lietuvoje ir užsienyje“, III prioriteto „Žmogiškųjų išteklių ir socialinė plėtra“ 3.3 tikslo „Užtikrinti gyventojų socialinį saugumą“ 3.3.1 uždaviniu „Užtikrinti socialinių paslaugų prieinamumą ir įvairovę“, 3.3.2 uždaviniu „Gerinti socialinių paslaugų kokybę bei didinti darbuotojų kvalifikaciją“, 3.3.3 uždaviniu „Gerinti socialines paslaugas teikiančių įstaigų infrastruktūrą“, 3.6.1 uždaviniu „Užtikrinti teikiamų laisvalaikio paslaugų įvairovę“, 3.6.2 uždaviniu „Gerinti sporto ir laisvalaikio infrastruktūros būklę“, 3.6.3 uždaviniu „Atnaujinti Lazdijų rajono savivaldybės kultūros įstaigas bei stiprinti jų materialinę bazę“ ir atsižvelgdama į „Interreg V-A“ Lietuvos ir Lenkijos bendradarbiavimo programą, patvirtintą Europos Komisijos 2015-12-15 sprendimu Nr. C(2015) 9279, Lazdijų rajono savivaldybės taryba n u s p r e n d ž i a:

1. Pritarti„Interreg V-A“ Lietuvos ir Lenkijos bendradarbiavimo programos rengiamiems projektams:

1.1. „Supratinga pasienio bendruomenė“;

1.2. „Pasienio kultūrinės integracijos valdymas“;

1.3. „Lietuvos–Lenkijos funkcinė teritorija – naujos galimybės turizmo plėtrai“;

1.4. „Pagalba ir apsauga pasienio bendruomenėms“;

1.5. „Saugi kaimynystė ateities kūrimui“;

1.6. „Bendri veiksmai COVID-19 sukeltų padarinių šalinimui Lietuvos–Lenkijos pasienio teritorijoje“.

1. Numatyti:

2.1. Lazdijų rajono savivaldybės biudžete 15 procentų dydžio dalinį finansavimą nuo tenkančios projekto vertės, įgyvendinamos Lazdijų rajono savivaldybėje, dalies tinkamų finansuoti išlaidų, jeigu bus gauta Europos Sąjungos finansinė parama;

2.2. suplanuotas apyvartines lėšas iš savivaldybės biudžeto, jeigu bus gauta Europos Sąjungos finansinė parama.

1. Užtikrinti projektų tęstinumą 5 metus po projekto įgyvendinimo pabaigos.
2. Nustatyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Andrė Zenevičienė, tel. 8 614 01 038

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL PRITARIMO „INTERREG V-A“ LIETUVOS IR LENKIJOS BENDRADARBIAVIMO PROGRAMOS PROJEKTAMS“ IR JŲ DALINIO FINANSAVIMO“**

**AIŠKINAMASIS RAŠTAS**

2020-05-19

Lazdijų rajono savivaldybės tarybos sprendimas „Dėl pritarimo „INTERREG V-A“ Lietuvos ir Lenkijos bendradarbiavimo programos projektams ir jų dalinio finansavimo“ parengtas vadovaujantis Lietuvos Respublikos vietos savivaldos įstatymo 16 straipsnio 4 dalimi, 50 straipsnio 3 dalimi, Lazdijų rajono savivaldybės 2011–2020 metų strateginio plėtros plano, patvirtinto Lazdijų rajono savivaldybės tarybos 2011 m. birželio 29 d. sprendimu Nr. [5TS-61](http://10.103.1.4:49201/aktai/Default.aspx?Id=3&DocId=40976) „Dėl Lazdijų rajono savivaldybės strateginio plėtros plano patvirtinimo“, I prioriteto „Darnaus verslo, kaimo ir turizmo plėtros skatinimas“ 1.3 tikslo „Didinti turistų srautus rajono savivaldybėje“ 1.3.2 uždaviniu „Skatinti turizmo paslaugų plėtrą“, 1.3.3 uždaviniu „Formuoti patrauklų rajono savivaldybės įvaizdį Lietuvoje ir užsienyje“, III prioriteto „Žmogiškųjų išteklių ir socialinė plėtra“ 3.3 tikslo „Užtikrinti gyventojų socialinį saugumą“ 3.3.1 uždaviniu „Užtikrinti socialinių paslaugų prieinamumą ir įvairovę“, 3.3.2 uždaviniu „Gerinti socialinių paslaugų kokybę bei didinti darbuotojų kvalifikaciją“, 3.3.3 uždaviniu „Gerinti socialines paslaugas teikiančių įstaigų infrastruktūrą“, 3.6.1 uždaviniu „Užtikrinti teikiamų laisvalaikio paslaugų įvairovę“, 3.6.2 uždaviniu „Gerinti sporto ir laisvalaikio infrastruktūros būklę“, 3.6.3 uždaviniu „Atnaujinti Lazdijų rajono savivaldybės kultūros įstaigas bei stiprinti jų materialinę bazę“ ir atsižvelgiant į „Interreg V-A“ Lietuvos ir Lenkijos bendradarbiavimo programą, patvirtintą Europos Komisijos 2015-12-15 sprendimu Nr. C(2015) 9279.

Sprendimo tikslas – pritarti rengiamiems projektams: „Supratinga pasienio bendruomenė“, „Pasienio kultūrinės integracijos valdymas“, „Lietuvos–Lenkijos funkcinė teritorija – naujos galimybės turizmo plėtrai“, „Pagalba ir apsauga pasienio bendruomenėms“, „Saugi kaimynystė ateities kūrimui“, „Bendri veiksmai COVID-19 sukeltų padarinių šalinimui Lietuvos–Lenkijos pasienio teritorijoje“ ir numatyti Lazdijų rajono savivaldybės biudžete 15 procentų dydžio dalinį finansavimą nuo tenkančios projekto vertės, įgyvendinamos Lazdijų rajono savivaldybėje, dalies tinkamų finansuoti išlaidų, jeigu bus gauta Europos Sąjungos finansinė parama.

Projektai teikiami „Interreg V–A“ Lietuvos ir Lenkijos bendradarbiavimo programos projektų 5 šaukimui. Planuojama apie projektams skirtą finansavimą pirminę informaciją paviešinti iki 2020-09-30. Projektų įgyvendinimo pradžia planuojama 2021-01-01. Įgyvendinus projektą, nuo faktiškai patirtų ir apmokėtų 15 proc. išlaidų, bus galimybė, pateikus LR Vidaus reikalų ministerijai paraišką, susigrąžinti 7,5 proc. lėšų.

Pagal **„Interreg V-A“ Lietuvos ir Lenkijos bendradarbiavimo programos tikslą „Aplinkos išlaikymas ir apsauga ir išteklių naudojimo veiksmingumo skatinimas“** rengiamas projektas:

Projektas „Lietuvos–Lenkijos funkcinė teritorija – naujos galimybės turizmo plėtrai“ (angl. „Lithuanian–Polish functional area – new tourism development possibilities“).

Pagrindinė paramos gavėja – Lazdijų rajono savivaldybės administracija. Paramos gavėjai, projekto partneriai – Vilkaviškio rajono savivaldybės administracija, Kalvarijos savivaldybės administracija, Punsko, Krasnopolio, Šipliškės (lenk. Szypliszki), Seinų miesto, Seinų, Vižainų (lenk. Wiżajny), Gibų ir Rūtelės (lenk. Rutka-Tartak) savivaldybės (Lenkijos Respublika).

Projekto įgyvendinimo metu planuojama: funkcinės pasienio zonos bendro pasienio turizmo maršruto sukūrimas ir leidyba, maršruto viešinimas, funkcinės pasienio zonos prekinio ženklo sukūrimas, bendro filmo, foto albumo, mobilios programėlės sukūrimas.

Planuojama bendra projekto vertė 93819,68 Eur. Lazdijų rajono savivaldybės administracijai tenkanti dalis viso: 18369,47 Eur, iš jų – 15614,38 Eur ES lėšos, Lazdijų rajono savivaldybės biudžeto lėšos (15 proc.) – 2755,49 Eur, reikalingos lėšos apyvartai – apie 7000,00 Eur. Projekto įgyvendinimo trukmė – 15 mėn.

Pagal programos „Interreg V-A“ Lietuvos ir Lenkijos bendradarbiavimo programos tikslą „**Socialinės įtraukties skatinimas, kova su skurdu ir bet kokia diskriminacija“** rengiami projektai:

1. „Supratinga pasienio bendruomenė“ (angl. „Cross border community of understanding“).

Pareiškėja, pagrindinė paramos gavėja – Elko miesto savivaldybė (Lenkijos Respublika). Paramos gavėjas, projekto partneris – Lazdijų rajono savivaldybės administracija.

Projekto įgyvendinimo metu planuojamos veiklos rūšys: buvusio Veisiejų mokyklos pastato I aukšto patalpų remontas, skirtos teikti naujas socialines paslaugas negalią turintiems asmenims, bendri mokymai, studijų vizitai, gairių parengimas.

Projekto vertė – 994482,02 Eur.

Lietuvos partneriui tenkanti dalis 399458,20 Eur.

Projekto finansavimas: reikalinga bendrojo finansavimo dalis, 15 proc. – 59918,73 Eur, reikalingos lėšos apyvartai – apie 100000,00 Eur.

Projekto įgyvendinimo trukmė – 21 mėn., projekto įgyvendinimo pradžia planuojama nuo 2021-01-01.

1. „Bendri veiksmai COVID-19 sukeltų padarinių šalinimui Lietuvos–Lenkijos pasienio teritorijoje“ (angl. „Joint action for post COVID-19 social recovery across the Lithuanian – Polish frontier area“).

Pareiškėja, pagrindinė paramos gavėja – Seinų rajono savivaldybė (Lenkijos Respublika). Paramos gavėjas, projekto partneris – Lazdijų rajono savivaldybės administracija.

Projekto įgyvendinimo metu planuojamos veiklos rūšys: socialinio paslaugų centro lauko erdvės pritaikymas negalią turintiems asmenims, įrengiant lauko poilsio, rekreacines erdves.

Projekto vertė – 800000,00 Eur.

Lietuvos partneriui tenkanti dalis 100000,00 Eur.

Projekto finansavimas: reikalinga bendrojo finansavimo dalis, 15 proc. – 15000 Eur, reikalingos lėšos apyvartai – apie 50000,00 Eur.

Projekto įgyvendinimo trukmė – 24 mėn., projekto įgyvendinimo pradžia planuojama nuo 2021-01-01.

Pagal programos „Interreg V-A“ Lietuvos ir Lenkijos bendradarbiavimo programos tikslą „**Valdžios institucijų ir suinteresuotųjų subjektų institucinių gebėjimų stiprinimas ir veiksmingas viešasis administravimas**“ rengiami projektai:

1. „Pagalba ir apsauga pasienio bendruomenėms“ (angl. „Protection and support for cross border communities“).

Pareiškėja, pagrindinė paramos gavėja – Lazdijų rajono savivaldybės administracija. Paramos gavėjas, projekto partneris – Tykocino savivaldybė (Lenkijos Respublika).

Projekto įgyvendinimo metu planuojamos veiklos rūšys: priešgaisrinio automobilio įsigijimas, ekstremalių situacijų valdymo mokymai, civilinės saugos ir savanorystės mokymai.

Projekto vertė – 650753,30 Eur.

Lietuvos partneriui tenkanti dalis 358063,93 Eur.

Projekto finansavimas: reikalinga bendrojo finansavimo dalis, 15 proc. – 53709,59 Eur, reikalingos lėšos apyvartai – apie 100000,00 Eur.

Projekto įgyvendinimo trukmė – 15 mėn., projekto įgyvendinimo pradžia planuojama nuo 2021-01-01.

1. „Pasienio kultūrinės integracijos valdymas“ (angl. „Managing cultural cross border integration“).

Pareiškėja, pagrindinė paramos gavėja – VšĮ Lazdijų kultūros centras. Paramos gavėjas, projekto partneris – Seinų miesto savivaldybė (Lenkijos Respublika).

Projekto įgyvendinimo metu planuojamos veiklos rūšys: Rudaminos amatų centro patalpų remontas, įrangos įsigijimas, lauko erdvių pritaikymas kultūrinėms veikloms, mokymai, edukacijos.

Projekto vertė – 688000,00 Eur.

Lietuvos partneriui tenkanti dalis 300000,00 Eur.

Projekto finansavimas: reikalinga bendrojo finansavimo dalis, 15 proc. – 45000 Eur, reikalingos lėšos apyvartai – apie 100000,00 Eur.

Projekto įgyvendinimo trukmė – 20 mėn., projekto įgyvendinimo pradžia planuojama nuo 2021-01-01.

1. „Saugi kaimynystė ateities kūrimui“ (angl. „Building future – safe neighborhood“).

Pareiškėja, pagrindinė paramos gavėja – Punsko valsčius (Lenkijos respublika). Paramos gavėjas, projekto partneris – Lazdijų rajono savivaldybės administracija.

Projekto įgyvendinimo metu planuojamos veiklos rūšys: vaizdo stebėjimo kamerų Lazdijų mieste įsigijimas ir įrengimas, medicininės įrangos COVID-19 plitimo situacijos valdymui įsigijimas Lazdijų ligoninės reikmėms.

Projekto vertė – 1000000,00 Eur.

Lietuvos partneriui tenkanti dalis 500000,00 Eur.

Projekto finansavimas: reikalinga bendrojo finansavimo dalis, 15 proc. – 75000 Eur, reikalingos lėšos apyvartai – apie 250000,00 Eur.

Projekto įgyvendinimo trukmė – 20 mėn., projekto įgyvendinimo pradžia planuojama nuo 2021-01-01.

Projektai neprieštarauja galiojantiems teisės aktams ir yra suderinti su atitinkamais Lazdijų rajono savivaldybės administracijos specialistais.

Priėmus sprendimo projektą, neigiamų pasekmių nenumatoma.

Dėl sprendimo projekto pastabų ir pasiūlymų negauta.

Teisės akto projekto antikorupcinis vertinimas taisyklėse nenumatytas.

Sprendimo projektą parengė Lazdijų rajono savivaldybės administracijos Strateginio planavimo ir investicinių projektų valdymo skyriaus vedėja.

Strateginio planavimo ir investicinių

projektų valdymo skyriaus vedėja Andrė Zenevičienė